Sara Parikka
Sara Helena Parikka (o.s. Säkkinen, s. 5. maaliskuuta 1991 Espoo) on suomalainen näyttelijä. Hän on tullut tunnetuksi televisiosarjasta "Salatut elämät", jonka kuvauksissa hän aloitti loppuvuodesta 2007. Parikan roolihahmo Peppi Puolakka tuli ruutuun toukokuussa 2008. Jo vuotta aiemmin Parikka oli hakenut sarjaan Oona Kivirannan rooliin, jonka sai Sara Lohiniva.
Sara Parikka
Kesällä 2010 Parikka näytteli naispääosan Karstulan kesäteatterissa näytelmässä "Kuningasjätkä". "Salatut elämät"-sarjan pohjalta kuvattiin kesällä 2012 elokuva nimeltä "Nightmare – painajainen merellä", jonka pääroolin Parikka esitti. Elokuva palkittiin vuoden parhaan elokuvan Yleisö-Jussi palkinnolla. Parikka esittää Peppi Kuulaa myös elokuvan jatko-osassa, joka ilmestyi joulukuussa 2014.